Brodvoterio apygarda

Brodvoterio apygarda () – Montanos apygarda, esanti vakarinėje valstijos dalyje. 2020 m. JAV gyventojų surašymo duomenimis, joje gyveno 6 774 žmonės.Broadwater County, Montana. data.census.gov. Nuoroda tikrinta 2025-07-17. Būstinė įsikūrusi Taunsende. Rytinės ir šiaurinės ribos eina palei Didžiojo Belto kalnus, vakarinės palei Elkhorno kalnus, o pietinės – Pasagos kalnus.

 Istorija 
Per būsimos apygardos teritoriją, sekant Misūrį, perėjo Luiso ir Klarko ekspedicija. 1864 m. Didžiojo Belto kalnuose atrasta aukso, susikūrė keletas kalnakasybos gyvenviečių. Apygarda įkurta 1897 m. vasario 9 d. iš Džefersono ir Maro apygardų dalių. Pavadinta pagal Čarlzą Arturą Brodvoterį, Montanos geležinkelių, nekilnojamojo turto bei bankininkystės magnatą. 1881 m. per apygardą nutiestas geležinkelis, šalia jo įkurtas Taunsendas, dabartinis apygardos administracinis centras.Broadwater . www.ereferencedesk.com. Nuoroda tikrinta 2025-07-16.

 Gyventojai 
2020 m. duomenimis, apygardoje gyveno 90,77 % baltųjų, 4,95 % mišrios rasės, 0,65 % indėnų, 0,35 % kitų rasių, 0,25 % afroamerikiečių, 0,07 % azijiečių ir 2,95 % lotynoamerikiečių kilmės gyventojų.

 Šaltiniai 

Kategorija:Montanos apygardos